L’Ajuntament de Burjassot rep la renovació del certificat de la seua Carta de Serveis
2025-07-24

L’alcalde de Burjassot, Rafa García, ha rebut aquest matí (15-12-2014), de mans de Salvador Ibáñez Moscardó, delegat a la Comunitat Valenciana d’AENOR (Associació Espanyola de Normalització i Certificació), el certificat de renovació de la Carta de Serveis de l’Ajuntament. En l’acte han estat presents també el regidor de Governació, Manuel Pérez Menero, així com els diferents caps de les àrees municipals implicades en la Carta de Serveis.

L’Ajuntament rebia per primera vegada aquest certificat al març de 2011, després de l’aprovació, al desembre de 2010, de la primera edició de la Carta de Serveis. Aquest document conté els compromisos que l’Ajuntament estableix amb els veïns i té com a principal objectiu la millora en la prestació dels serveis municipals i en l’atenció a la ciutadania. Ara, després de tres anys de treball en el compliment i millora d’aquest conjunt de compromisos municipals amb la ciutadania, l’Ajuntament ha rebut la certificació de la seua renovació per tres anys més.

L’alcalde de Burjassot, Rafa García, ha felicitat als representants de totes les àrees municipals, presents en l’acte, que han treballat en la confecció i compliment d’aquesta Carta de Serveis al llarg d’aquests quatre anys i ha manifestat la importància d’aquest document, amb el segell de qualitat d’AENOR, per ser mostra del compromís de l’Equip de Govern que, al llarg de tota la legislatura, ha mostrat amb la millora en l’atenció ciutadana, des de tots i cadascun dels departaments municipals.

La Carta de Serveis es pot consultar en el web municipal, www.burjassot.org. En ella es contenen les condicions en les quals es presten els serveis que ofereix l’Ajuntament de Burjassot, tals com la seguretat, l’ordenació del trànsit, la protecció del medi ambient, els serveis socials, l’atenció al públic, etc.